BANK FUNDS
సర్కారు సొమ్ముపై ఆశపడొద్దు
న్యూఢిల్లీ, జూన్‌ 27: ఆర్థికపరిపుష్టిని సాధించుకునేందుకు నిధులకోసం ప్రభుత్వంపైనే ఆధారపడకుండా ఈక్విటీ మార్కెట్ల నుంచి నిధులు సమీకరించుకోవాలని కేంద్రం ఐదు ప్రభుత్వరంగ బ్యాంకులను హెచ్చ రించింది. కెనరాబ్యాంకు, బ్యాంక్‌ ఆఫ్‌ బరోడా, ఇండియన్‌ బ్యాంకు, విజయాబ్యాంకు, సిండికేట్‌ బ్యాంకు వంటి బ్యాంకులు ఈక్విటీ మార్కెట్ల నుంచి మూలధన అవసరాలకు నిధులు సమకూర్చుకోవాలని ప్రభుత్వ పునఃమూలధన ప్రణాళికపై ఆధారపడవద్దని సూచించింది. పనితీరు మెరుగుపడిన బ్యాంకర్లను సొంతంగా నిధులు సమకూర్చు కోవాలని ఆదేశించామని ప్రభుత్వ అధికారి ఒకరు చెప్పారు. విజయ బ్యాంకు, సిండికేట్‌ బ్యాంకు, ఇండియన్‌ బ్యాంకులు చిన్నవని మంచి పనితీరు క్రమశిక్షణతోఉన్నాయన్నారు. అంతేకాకుండా మంచి మార్కెట్‌ ధరలు కూడా వస్తాయన్నారు.
కేంద్ర బడ్జెట్‌లో ప్రభుత్వరంగ బ్యాంకు లకు పదివేల కోట్లు నిధులు మంజూరయ్యాయి. ఇంధ్రధనుష్‌లో భాగంగా ఏడంచల విధానంలో ప్రభుత్వరంగ బ్యాంకులను పునర్‌ వ్యవస్థీకరించేందుకు నిర్ణయించింది. ప్రస్తుతం ఉన్న ఈ ఐదు బ్యాం కులు ప్రభుత్వ నిధులపైనే ఆధారపడనవసరంలేదని, ప్రైవేటుగా సొంతనిధులు సమీకరించుకోగలవని ప్రభుత్వం చెపుతోంది. ప్రతి ప్రభుత్వరంగ బ్యాంకు కనీసం వెయ్యికోట్లనుంచి ఆరువేల కోట్లవరకూ నిధులు మార్కెట్ల నుంచి సమీకరించుకోవాల్సి ఉంటుంది. తదుపరి మూలధనవనరుల చేకూర్పు. ఈఐదు బ్యాంకులకు అంతగా అవసరం లేదని తెలుస్తోంది. కెనరాబ్యాంకు మార్కెట్‌ విలువలపరంగా నాలుగో అతిపెద్ద బ్యాంకుగా ఉంది.
భారతీయ స్టేట్‌ బ్యాంకు తర్వాత బ్యాంక్‌ ఆఫ్‌ బరోడా, పంజాబ్‌నేషనల్‌ బ్యాంకుల తర్వాత కెనరాబ్యాంక్‌ నిలిచింది.బేసెల్‌-3 నిబంధనలు పాటించేందుకువీలుగా ప్రభుత్వరంగ బ్యాంకులు తమతమ ఆస్తిఅప్పుల పట్టీలను 2019 మార్చిలోపు ప్రక్షా ళన చేసుకోవాల్సిందన్న నిబంధనలు బ్యాంకులను సతమతం చేస్తు న్నాయి. ఎన్‌పిఎలు భారీగాపెరిగిపోవడంతో సాధ్యమా అన్న సందే హాలు వ్యక్తం అవుతున్నాయి.
కెనరాబ్యాంకు 1250కోట్ల రైట్స్‌ ఇష్యూ ద్వారా సేకరించింది. 1122 కోట్లు గతఏడాది నికరలాభం ఆర్జించింది. అంతకుముందు సంవత్సరంలో 2813 కోట్లు నష్టం చవిచూసింది. స్థూలనిరర్ధక ఆస్తులు 8.1 శాతం పెరిగి 34,202 కోట్లుగా ఉన్నాయి. బ్యాంక్‌ ఆఫ్‌బరోగా నికరలాభం 1383 కోట్లుగా ఉంది. అంతకుముందు ఏడాది 5396 కోట్లు నికరనష్టంతో ఉంది. ఎన్‌పిఎలు 5.4శాతం పెరిగి 42,7198 కోట్లుగా ఉన్నాయి.
విజయా బ్యాంకు మరో వెయ్యి కోట్లు నిధులు సమీకరిం చేందుకు కృషిచేస్తోంది. బ్యాంకు నికరలాభం 96.56 శాతం పెరిగి 750.48 కోట్లకు పెరిగింది. నిర్వహణ లాభం 56.32శాతం పెరిగి 2421.15 కోట్లుగా ఉంది. ఇండియన్‌ బ్యాంకు 278.39 శాతం వృద్ధిని చూపింది. నాలుగో త్రైమాసికంలో 319.40 కోట్ల నికరలాభం ఆర్జించింది
బ్యాంకు ఫాలో ఆన్‌ పబ్లిక్‌ ఆఫర్‌గా రూ.1000 నుంచి 1200 కోట్లు నిధులు సమీకరిస్తోంది. మొదటి విడత విలీనం పూర్తి అయిన తర్వాత రెండోవిడతగా కెనరా బ్యాంకు, బ్యాంక్‌ ఆఫ్‌ బరోడా విలీనాలు కావాల్సి ఉంది. మొత్తం 1.8 లక్షల కోట్ల మూఐలధన అవసరాలు ప్రభుత్వరంగ బ్యాంకులకు అవసరం అవుతున్నాయి.
70వేల కోట్లు నాలుగేళ్ల కాలానికిగాను అందుతాయి. బ్యాంకులు అదనంగా మార్కెట్ల నుంచి 1.1లక్షలకోట్లు సమీకరించుకోవాలని ప్రభుత్వం ఆదేశించింది. కేంద్రం హామీ ఇచ్చిన 70వేల కోట్లలో ప్రభుత్వరంగ బ్యాంకులు ఇప్పటివరకూ 25 వేలకోట్లు నిధులు అందాయి. ఈ ఏడాది మరో పదివేలకోట్లు అందుతాయి. 2018-19లో కూడా అంతేమొత్తం నిధులు అందుతాయని అంచనా.